OpenLLM-France/wikimedia huggingface dataset:
# Luis Ángel Delso Heras

Luis Ángel Delso Heras (Madrid, 1952) és un empresari espanyol. Llicenciat en administració i direcció d'empreses per la Universitat Pontifícia de Comillas, fou analista financer i subdirector de la divisió de leasing de Citibank. Tres anys més tard assumí la direcció del departament de relacions bancàries de First National Bank of Chicago. Ha ocupat diversos càrrecs, com el de conseller delegat de Caja Postal de Ahorros, conseller director general del Banco de Financiación Industrial i del Banco de Comercio i president executiu de Trasmediterránea. Durant la seva etapa com a president de la Transmediterránea es va vendre la seu de l'empresa a una entitat financera per després rellogar-la per un preu anual equivalent a un terç del preu de venda.
Des de 1994, Heras és el president de la constructora Isolux Corsán. També ha ocupat el càrrec de conseller de Telefónica, Unión Fenosa, Finan Postal, ARFI, Limadet, Ghesa i Immobiliària Colonial.
El 22 d'octubre el jutge de l'Audiència Nacional Pablo Ruz el cità com a imputat, juntament deu persones més que haurien col·laborat presumptament amb Jordi Pujol i Ferrusola.

## Referències

* 1 2 «Currículum». Club Empresarial ICADE. Arxivat de l'original el 23 de setembre 2015. [Consulta: 14 desembre 2014].
* ↑ Boix, Col·lectiu. 6 milions d'innocents (menys uns quants espavilats). 5a. Barcelona: La Campana, 1999, p. 25. ISBN 84-88791-72-0.
* ↑ «El empresario Luis Delso niega toda vinculación con el 'caso Gürtel'». Madrid: El Mundo, 23-07-2009. [Consulta: 14 desembre 2014].
* ↑ http://www.economiadigital.es/es/notices/2014/05/luis_delso_la_gauche_caviar_viaja_en_alta_velocidad_54218.php Arxivat 2014-07-01 a Wayback Machine.
* ↑ «El juez imputa a once personas por colaborar con Jordi Pujol Ferrusola». Europa Press, 22-10-2014. [Consulta: 14 desembre 2014].

## Enllaços externs

* Lloc web oficial d'Isolux Corsán Arxivat 2011-07-14 a Wayback Machine.
# Luis Álamos

Luis Álamos Luque (25 de desembre de 1923 - 26 de juny de 1983) fou un futbolista xilè.

## Selecció de Xile

Va formar part de l'equip xilè a la Copa del Món de 1966, i fou jugador de la Universidad de Chile.

## Referències

* ↑ Colo-Colo profile (Spanish)
* ↑ «History of U. of Chile (Spanish)». Arxivat de l'original el 2015-02-20. [Consulta: 16 desembre 2017].
# Antigues Escoles Públiques (Palafrugell)

Les Antigues Escoles Públiques és una obra modernista de Palafrugell (Baix Empordà) inclosa a l'Inventari del Patrimoni Arquitectònic de Catalunya.

## Descripció

L'edifici de les antigues escoles públiques està situat al carrer Torres Jonama.
L'edifici és de planta rectangular i coberta de teula a dues vessants; consta de planta i un pis, i es troba dividit verticalment en tres parts, la central lleugerament més avançada. A cada pis hi ha cinc obertures rectangulars; totes són finestres, llevat de la porta d'accés, centrada a la planta baixa.
Allò que caracteritza aquest edifici és la utilització decorativa del maó vist.

## Història

Les antigues Escoles Públiques de Palafrugell van ser bastides a inicis dels segle xx. Probablement el projecte fou realitzat per Isidre Bosch i Bataller, arquitecte municipal de Palafrugell. L'edifici va mantenir la seva funció de col·legi públic fins a la construcció de les noves escoles l'any 1925.

## Referències

* 1 2 3 4 «Antigues Escoles Públiques». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# Antigues Escoles (Palau-saverdera)

Les Antigues Escoles és una obra del municipi de Palau-saverdera (Alt Empordà) inclosa en l'Inventari del Patrimoni Arquitectònic de Catalunya.

## Descripció

Situades dins del nucli urbà de la població, l'edifici ocupa tota una illa delimitada pels carrers Nou, de l'Escola, Padró i Gironès.
Edifici exempt de planta rectangular format per tres crugies, les dues situades als extrems més altes. Les cobertes són a dues vessants de teula àrab, amb voladís sostingut amb les mateixes bigues que les cobertes. Consta de planta baixa i un pis d'alçada. L'edifici té doble façana, tot i que la principal té sortida al carrer Nou. A la planta baixa hi ha un portal d'arc de mig punt ubicat a la crugia situada a l'angle est de l'edifici, la qual correspon a la caixa d'escala. Damunt seu hi ha dues finestres d'arc de mig punt, amb la línia d'impostes destacada i ampit corregut. A la part superior, un rellotge de sol decorat amb motius ornamentals. A la part central de la façana, les obertures són de les mateixes característiques que les de l'escala, agrupades per parelles. A la primera planta hi ha una terrassa amb barana d'obra motllurada i entaulament de bigues. La crugia adossada a l'oest presenta el mateix tipus d'obertures anteriors, però agrupades en grups de tres. A l'altell hi ha un òcul emmarcat. La façana posterior manté les mateixes característiques tipològiques que la resta de façanes de l'edifici.

## Història

La creació de les Antigues Escoles o també nomenades Escoles de la Mancomunitat va ser promoguda per la Diputació de Girona i l'extingida Mancomunitat de Catalunya (1914-1925), va funcionar com a escola durant 80 anys.
L'any 1999 l'edifici fou traspassat al patrimoni municipal. Després de traslladar els alumnes a la nova escola del Quintants, l'escola va patir una sèrie de reestructuracions per acollir les dependències de l'actual Ajuntament. Aquest va ser inaugurat el 5 de febrer de 2005.

## Referències

* 1 2 3 4 «Antigues Escoles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Luca Scala

Luca Scala (L'Alguer, 15/10/1966) és un estudiós autodidacte de la llengua catalana de L'Alguer i de les tradicions locals. S'ha destacat en el camp de l'adaptació de textos al català de l'Alguer. Fou el responsable tècnic, des del 1994, dels manuals que edita el Centre de Recursos Pedagògics Maria Montessori (extensió universitària a l'Alguer de la càtedra de Llengua i literatura catalanes de la Università degli Studi di Sassari). És assessor lingüístic de l'Oficina de Normalització Lingüística d'Òmnium Cultural de l'Alguer des del 1997. El setembre del 2002 fou el coordinador del Centre de Recursos Pedagògics Maria Montessori de l'Alguer. És cofundador i vicepresident de l'Arxiu de Tradicions de l'Alguer, des del 1997.
És l'autor del llibre «Català de l'Alguer: criteris de llengua escrita» que presenta el model d'estàndard restringit per l'alguerès adoptat per l'Institut d'Estudis Catalans.

## Referències

* ↑ «Luca Scala presenta els criteris lingüístics de l'alguerès a Barcelona». [Consulta: 24 març 2020].
* ↑ Scala, Luca. Català de l'Alguer: criteris de llengua escrita : model d'àmbit restringit de l'alguerès. Document aprovat per l'Institut d'Estudis Catalans (en catalan). Barcelona: Publicacions de l'Abadia de Montserrat, 2003. ISBN 978-84-8415-463-1.
# Ana Kasparian

Anahit Misak «Ana» Kasparian (armeni: Անահիտ Միսաքի Գասպարյան, pronounciat [ɑnɑˈhid mi ˈsɑkʰ kʰɑsbɑˈɾjɑn]) (Northridge, Los Angeles, Califòrnia, 7 de juliol de 1986) és una comentarista política d'esquerres, activista social, catedràtica, feminista estatunidenca d'ascendència armènia. És coproductora principal del canal polític The Young Turks. Va començar treballant com a panelista, al costat de Cenk Uygur, per TYT Network en el 2007, i ara és la coproductora del programa principal, a més de tenir la seva pròpia productora anomenada The Point with Ana Kasparian i impartir classes de Ciències Polítiques a la Universitat de Northridge, Califòrnia. Ha estat convidada com a comentarista i intel·lectual política en importants cadenes de notícies com a CNN i RT.
El gener del 2016, la revista Forbes va incloure Kasparian en la seva llista dels "30 periodistes menors de 30 anys més influents".

## Referències

* ↑ «The Young Turks...From an Armenian's Perspective. Arxivat 2012-06-04 a Wayback Machine.». The Young Turks, 26-10-2007. [Consulta: 25 març 2012].
* ↑ «The Young Turks Declare Independence On YouTube», 09-07-2012.

## Vegeu també

* Progressisme
* Feminisme
# Ana Kucinski

Ana Rosa Kucinski Silva (São Paulo, 12 de gener de 1942 – 22 d'abril de 1974) va ser una professora de química i militant social i política brasilera. Membre de l'Aliança Libertadora Nacional (ALN), una organització d'extrema esquerra que va combatre la dictadura militar brasilera, va desaparèixer juntament amb Wilson Silva, el seu marit, a l'edat de 32 anys el 1974.

## Referències

* ↑ «Un respecte als desapareguts del Brasil: el cas Ana Rosa Kucinski». Vilaweb, 18-08-2019 [Consulta: 19 agost 2019].
# Apogon retrosella

Apogon retrosella és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des del Golf de Califòrnia fins al sud de Mèxic.

## Referències

* ↑ AQUATAB.NET
* 1 2 FishBase (anglès)

## Bibliografia

* Gill, T. N. 1862. Catalogue of the fishes of Lower California, in the Smithsonian Institution, collected by Mr. J. Xantus. Part III. Proc. Acad. Nat. Sci. Phila. v. 14: 249-262.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Anonymous Catalonia

Anonymous Catalonia és un grup de hacktivistes associats al moviment Anonymous que va fer la seva aparició després del Referèndum sobre la independència de Catalunya de 2017. El seu lema és "Lluitem per la llibertat d'expressió, la independència d'internet i de les xarxes de manera anònima. No volem que pensis com nosaltres, només volem que pensis.".
Des de l'any 2017 el grup va mantenir diversos comptes a Twitter, tancats per la xarxa social un després de l'altre. Mesos després van decidir deixar Twitter i passar-se a la xarxa social i missatgeria Telegram, el 15 d'abril del 2018, on van concentrar la seva activitat fins a la darrera publicació feta el 25 de març del 2021.
Amb més de 13.000 publicacions i 250.000 seguidors entre l'any 2018 i 2021 Anonymous Catalonia va identificar grups d'extrema dreta espanyols, col·laborar amb diaris per posar cara i nom a jutges utilitzant sota l'anonimat Twitter per atacar el moviment independentista català, hackejar el compte WhatsApp d'Albert Rivera o encara hackejar els correus electrònics de jutges del Tribunal Suprem espanyol com el de Manuel Marchena.
La principal activitat del grup, que va desenvolupar una eina mitjançant un bot Telegram anomenat TardorCalentaBOT, va ser la informació minut a minut. Gràcies a aquesta eina van poder informar a través del seu canal, amb un marge de segons; moviments, controls i equipament policial, càrregues, detencions o encara noves convocatòries durant grans concentracions, manifestacions, talls de carretera i altres esdeveniments durant els últims anys a Catalunya.

## Referències

* ↑ telemetrio.io. «@anoncatalonia - channel telegram audience statistics Anonymous Catalonia» (en anglès). [Consulta: 23 juliol 2021].
* ↑ «Arxius de Especial Jutges ultranacionalistes». [Consulta: 23 juliol 2021].
* ↑ «Albert Rivera denuncia que li han hackejat el compte de WhatsApp», 22-09-2019. [Consulta: 23 juliol 2021].
* ↑ Periódico, El. «Anonymous Catalonia reivindica el 'hackeo' al correo del juez Marchena» (en castellà), 30-06-2019. [Consulta: 23 juliol 2021].
* ↑ NacióDigital. «Amb una mà a la barricada i l'altra al mòbil | NacióDigital». [Consulta: 23 juliol 2021].
* ↑ Nast, Condé «Catalonia has created a new kind of online activism. Everyone should pay attention» (en anglès). Wired UK. ISSN: 1357-0978.
# Maalik Wayns

Maalik Benjamin Wayns (Filadèlfia, 2 de maig de 1991) és un jugador de bàsquet nord-americà que també posseeix la nacionalitat belarussa. Amb 1,85 metres d'altura, juga en la posició de base.

## Carrera esportiva

A la Universitat va jugar durant tres temporades amb els Wildcats de la Universitat de Villanova, amb els quals va fer una mitjana de 12,5 punts, 2,7 rebots i 3,4 assistències per partit. En la seva última temporada va ser inclòs en el millor quintet de la Big East Conference i en el millor de la Philadelphia Big 5, després de liderar als Wildcats en anotació (17,2) i assistències (4,6) i acabar en la novena posició de tot el país en percentatge d'encert en tirs lliures, amb 89,2% d'encert.2

### Professional

Després de no ser triat en el Draft de l'NBA del 2012, va fitxar com a agent lliure pels Philadelphia 76ers en el mes de juliol d'aquell mateix any. Va disputar 27 partits, en els quals va fer una mitjana de 2,8 punts i 1 assistència, fins que va ser acomiadat en el mes de gener. Poc després va fitxar pels Rio Gran Valley Vipers de la NBA D-League, on va jugar nou partits, deixant l'equip per signar amb Los Angeles Clippers per deu dies, sent renovat fins a final de temporada. En total va disputar sis partits, en els quals va fer de mitjana 3,3 punts i 1,2 asistencias.
Va fer el salt a Europa a la temporada 2014-15 fitxant pel Zalgiris Kaunas de Lituània, tot i que abandona l'equip a l'octubre per tornar als Estats Units i jugar amb els Delaware 87ers de la D-League. Abans de tornar a jugar a Europa amb l'Openjobmetis Varese italià, va jugar a l'Atenienses de Manatí, de Puerto Rico. Amb l'equip italià va disputar per primera vegada la FIBA Europe Cup, amb el qual va quedar subcampió. La temporada següent fitxa per l'Enisey Krasnoyarsk de Rússia, però novament deixa l'equip al poc de començar i en el mes de novembre signa amb el Maccabi Rishon LeZion, amb el que disputa la Basketball Champions League. Realitza la pretemporada 2017-18 amb els Dallas Mavericks de l'NBA, i en el mes d'octubre aterra a la Lliga Endesa com a jugador del Joventut de Badalona, amb el qual signa fins a final de temporada. Degut a una lesió va ser tallat abans d'acabar la temporada i reemplaçat al club badaloní per Demitrius Conger, fitxant la temporada següent pel Treviso Basket de la lliga italiana.

## Referències

* ↑ «Maalik Wayns» (en anglès). Sports Reference. [Consulta: 8 novembre 2017].
* ↑ «#2 Maalik Wayns» (en anglès). Villanova.com. Arxivat de l'original el 23 de juliol 2011. [Consulta: 8 novembre 2017].
* ↑ «MAALIK WAYNS SIGNED TO 10-DAY CONTRACT FOR IMMEDIATE RELEASE» (en anglès). NBA, 09-03-2013 [Consulta: 8 novembre 2017].
* ↑ Fitxa de Maalik Wayns a la pàgina web de l'ACB (castellà)
* ↑ «El Joventut se mueve en el mercado: llega Maalik Wayns» (en castellà). AS [Consulta: 8 novembre 2017].
* ↑ «El Divina Seguros Joventut ficha a Demitrius Conger tras la baja Wayns» (en castellà). Solobasket, 02-03-2018 [Consulta: 19 juny 2018].
* ↑ «Maalik Wayns joins Treviso Basket» (en anglès). Sportando, 12-07-2018 [Consulta: 12 juliol 2018].
# Línia evolutiva d'Elekid

Aquesta línia evolutiva de Pokémon inclou Elekid, Electabuzz i Electivire.

## Elekid

Elekid és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus elèctric i evoluciona a Electabuzz.

## Electabuzz

Electabuzz és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus elèctric i evoluciona d'Elekid. Evoluciona a Electivire.

## Electivire

Electivire és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus elèctric. Evoluciona d'Electabuzz.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Elekid a Bulbapedia (anglès)
* Electabuzz a Bulbapedia (anglès)
* Electivire a Bulbapedia (anglès)
Espècies de Pokémon :
# Línia evolutiva d'Anorith

Aquesta línia evolutiva de Pokémon inclou Anorith i Armaldo.

## Anorith

Anorith és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca i tipus planta i evoluciona a Armaldo.

## Armaldo

Armaldo és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca i tipus planta i evoluciona d'Anorith.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Anorith a Bulbapedia (anglès)
* Armaldo a Bulbapedia (anglès)
Espècies de Pokémon :
# Línia evolutiva d'Igglybuff

Aquesta línia evolutiva de Pokémon inclou Igglybuff, Jigglypuff i Wigglytuff.

## Igglybuff

Igglybuff és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i tipus fada i evoluciona a Jigglypuff.

## Jigglypuff

Jigglypuff és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i tipus fada i evoluciona d'Igglybuff. Evoluciona a Wigglytuff.

### Característiques

Quan els seus ulls s'il·luminen, canta una melodia secreta amb la qual adorm els seus enemics.

## Wigglytuff

Wigglytuff és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i tipus fada i evoluciona de Jigglypuff.

## Enllaços externs

* Web oficial de Pokémon
* Igglybuff a Bulbapedia (anglès)
* Jigglypuff a Bulbapedia (anglès)
* Wigglytuff a Bulbapedia (anglès)

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Pokémon Red per a Nintendo Game Boy
Espècies de Pokémon :
# Arena Riga

L'Arena Riga (en letó: Arēna Rīga) és un pavelló esportiu localitzat a Riga, Letònia. S'utilitza sobretot per a hoquei gel, el bàsquet i per a concerts.
L'Arena Riga té una capacitat màxima de 14.500 persones i es va acabar el 2006. Va ser construït per ser utilitzat com una de les seus del Campionat del Món d'hoquei gel masculí de 2006, essent l'altra seu el Skonto Hall.

## Referències

* ↑ «Dates sobre l'estructura» (en anglès). Arxivat de l'original el 2019-07-20. [Consulta: 23 gener 2015].

## Enllaços externs

* Arena Riga - Lloc web oficial
# Love & Friendship

Love & Friendship és un drama romàntic de 2016 escrit i dirigit per Whit Stillman. La pel·lícula està basada en la novel·la epistolar Lady Susan de Jane Austen, publicada el 1871.

## Argument

El 1790, la jove i recentment vídua Lady Susan Vernon busca una parella rica i adequada per la seva filla, Frederica.

## Repartiment

* Kate Beckinsale: Lady Susan Vernon
* Chloë Sevigny: Alicia Johnson
* Xavier Samuel: Reginald DeCourcy
* Stephen Fry: Sr. Johnson
* Emma Greenwell: Catherine Vernon
* Morfydd Clark: Frederica Vernon

## Premis i nominacions

* 2016: Festival de Rotterdam: Nominada pel Big Screen Award
* 2016: Premis Gotham: Nominada a Millor actriu (Kate Beckinsale) i Guió
* 2016: Premis Critics Choice: Nom. a Millor actriu còmica (Beckinsale) i Vestuari
* 2016: Seattle International Film Festival: Nominada a Millor actriu
* 2016: Premis Satellite: Nominada a Millor vestuari

## Crítica

* "Refrescant i deliciosa comèdia d'època (...) Irradia encant en cada seqüència, àgil i sintètic (...) L'humor és un prodigi de subtilesa (...) Puntuació: ★★★★ (sobre 5)"
* "Amb un enfocament fresc, així com trempat i animós, aquesta innovadora adaptació (...) resulta alegre en la major part del seu escàs metratge, però manca del punch emocional que es troba en els millors treballs de Austen"
* "Una adaptació extremadament elegant i delicadament afiligranada (...) Amb el seu amor per la roba elegant i la dicció amb classe, Whit Stillman demostra una res sorprenent facilitat intuïtiva per Austen"

## Referències

* ↑ «Love & Friendship». The New York Times.
* ↑ Batlle Caminal, Jordi «Per els qui no van perdre la fe en Whit Stillman». Fotogramas.
* ↑ McCarthy, Todd «Love & Friendship». The Hollywood Reporter.
* ↑ Chang, Justin «Sundance Film Review: ‘Love & Friendship’». Variety.
# Antoni Marcé Bestard

Antoni Marcé Bestard "Xisples" (Santa Maria del Camí, 1935-2023) va ser un pastor i músic popular mallorquí.
El seu pare era en Gabriel Marcé Juan "Xisples" i la seva mare na Catalina Bestard Bestard "des Forn Gros". Va ser el darrer de dues germanes i tres germans. Als dotze anys començà a guardar les ovelles amb el seu germà Gabriel. Es casà amb Magdalena Colom Busquets "de Can Arbona" l'any 1961.
Començà a sonar el flabiol i a tocar el tamborí als dotze anys i, més endavant, començà a fer colla amb Andreu Comas "David". Va interrompre la seva activitat musical en incorporar-se al servei militar obligatori. Degut a l'impuls d'Andreu Comas, trenta anys després, l'any 1987, tornaren fer colla plegats. Va aprendre de mestre Pep Camps Castelló "de Son Roqueta" i del seu nebot Tomeu Camps Simó "de Son Roca". La primera sortida que feren va ser el 10 de gener de 1988 a l'homenatge al xeremier de Muro Antoni Perelló Saletas "Fideu". Sempre ha sonat al costat de n'Andreu Comas, fins que a la seva mort en formà amb Pep Manel Ordóñez.

## Discografia

* Xeremiers de Santa Maria. Produccions Blau: Palma. Factoria de So, 2001.
* Toni "Xisples" i Andreu "David". Xeremiers de Santa Maria del Camí. Sacdesons, 2016.

## Referències

* ↑ MOLL, Rafel «Toni "Xisples" i Andreu "David". Xeremiers de Santa Maria del Camí.». Fundació Aca, Sacdesons, 2016.
# Magnesiobermanita

La magnesiobermanita és un mineral de la classe dels fosfats.

## Característiques

La magnesiobermanita és un fosfat de fórmula química MgMn$^{3+}$₂(PO₄)₂(OH)₂·4H₂O. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2021. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Austràlia Meridional, a Adelaida, Austràlia, amb el número de registre: g34762.

## Formació i jaciments

Va ser descoberta a les pegmatites de la mina de feldespat White Rock, a la Old Boolcoomata Station, dins la província d'Olary (Austràlia Meridional, Austràlia), on es troba en forma de cristalls maclats, de fulles a tabulars de fins a 0,3 mm de llarg, formant agregats de fins a 1,2 mm de diàmetre. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Magnesiobermanite» (en anglès). Mindat. [Consulta: 8 gener 2022].
* ↑ Elliott, Peter «Magnesiobermanite, MgMn3+2(PO4)2(OH)2⋅4H2O, the Mg analogue of bermanite: Description and crystal structure». Mineralogical Magazine, undefined/ed, pàg. 1–30. DOI: https://doi.org/10.1180/mgm.2021.87 [Consulta: 8 gener 2022].